《南禅遇南楚老僧似有道者因赠以诗二首 其一》
清代·过鸣冈

梦醒长松下，飘然倚一竿。佛心原是月，仙骨不知寒。

流水空传钵，闲云暂挂单。萍踪聚还散，永夕话蒲团。

作者简介：过鸣冈(1716-1780)，字石天,又字镇岳,号正谔。清无锡人。家故有赀,喜宾客。初游京师,以文谒当权,被人讽笑，乃怒掉头还山，终身不复谒显者。有《洗心草》。